JÄRVENPÄÄN TERVEYSKASVATUSSEURA RY. 23.10.2019

JÄSENKIRJE 2 / 2019

Päättymässä on 47. toimintavuosi. Vuoden teema on ” itsehoito”. Itsehoidolla tarkoitamme omasta terveydestä ja hyvinvoinnista huolehtimista.

Toimintamme tavoite on kokonaisvaltaisen hyvinvoinnin ja terveiden elintapojen lisääminen.

 Tavoitteemme mukaisesti olemme pyrkineet toteuttamaan virkistys- ja kulttuuritapahtumia siten, että mahdollisimman monella seuramme jäsenellä olisi niihin mahdollisuus osallistua. Tänä vuotena olemme keskittyneet ensisijaisesti kotimaassa tapahtuvien retkien järjestämiseen, mikä on aiheuttanut pettymystä osalle jäsenistöämme Viroon suuntautuvien retkien jäädessä vähemmälle. Tämä on huomioitu tulevaa toimintakautta suunniteltaessa. Liikuntaryhmät ja lukupiiri ovat osaltaan tukeneet kokonaisvaltaisen hyvinvoinnin lisäämistä.

Jäseniltä saadut ehdotukset ja ideat toimintaa suunniteltaessa ja toteutettaessa ovat olleet erittäin tervetulleita.

Kaiken edellä mainitun hyvän toteutumisen mahdollistuminen myös tulevana toimintavuotena edellyttää innostuneita toimijoita hallituksessa, uusia voimavarojakin mm. puheenjohtajan suhteen. Uudistuminen luo aina jotain uutta ja virkistävää, niin olemme kokeneet ainakin kahden viimeisen vuoden aikana hallituksen jäsenten vaihtuessa. Toivon rohkeutta tulla kokemaan aitoa tekemisen iloa hallituksen jäsenenä jäsenistömme parhaaksi! Siis sankoin joukoin syyskokoukseen vaikuttamaan tulevaan!

Terveyskasvatusseuran asioista tiedottaminen tapahtuu pääsääntöisesti seuran kotisivuilla ja sähköpostitse. Tapahtumista ilmoitetaan myös paikallislehdissä ja tiedotetaan päiväkahvitilaisuuksissa.

Tapahtumakalenteri on luettavissa Terveyskasvatusseuran kotisivuilla.

Hyvät jäsenet, kiitän omasta ja hallituksen puolesta aktiivisesta osallistumisestanne seuramme toimintaan ja tapahtumiin! Lämpimät kiitokseni jokaiselle hallituksen jäsenelle innostuneesta ja vastuullisesta työpanoksestanne seuran hyväksi!

Toivon kaikille iloista ja uutta luovaa jatkoa yhteiseen toimintaan seuran hyväksi!

Tuula Timperi, puheenjohtaja

**SYYSKOKOUSESITELMÄ** on torstaina 28.11.2019 klo 18.00 alkaen Myllytien toimintakeskuksen salissa. Musiikinopettaja Päivi Ojakangas kertoo aiheesta ” Musiikin terveysvaikutukset”.

Tilaisuus on kaikille avoin. Tervetuloa mukaan kuuntelemaan ja keskustelemaan mielenkiintoisesta aiheesta!

**KUTSU JÄRVENPÄÄN TERVEYSKASVATUSSEURA RY:N SYYSKOKOUKSEEN**

**Järvenpään Terveyskasvatusseura ry:n syyskokous on torstaina 28.11.2019 klo 19.30 alkaen**

**Myllytien toimintakeskuksen salissa, Myllytie 11, Järvenpää.**

**Kokouksessa hyväksytään toimintasuunnitelma ja talousarvio vuodelle 2020. Valitaan seuralle puheenjohtaja ja hallituksen jäsenet (7-9) sekä toiminnantarkastajat (2+2) vuodelle 2020.**

**Kokoukseen osallistuville on kahvitarjoilu.**

**TERVETULOA! Hallitus**

**Järvenpään Terveyskasvatusseura ry:n jäsenten JOULUJUHLA JA TEATTERI**

lauantaina 7.12.2019 Lahden Kaupungin teatterissa klo 13.00 alkaen.

Ensin Nunnia ja Konnia- musikaali, väliajalla glögitarjoilu ja esityksen jälkeen Juhlamenu teatterilla.

Osallistuminen 75,00 euroa Järvenpään terveyskasvatusseuran tilille FI42 5092 0920 4017 73, viite 19981, maksu 10.11.2019 mennessä. Seura tarjoaa bussikuljetuksen.

Lähtö Keravalta klo 11.15, Tanhuniitty 11.30, Virastotalo 11.35, Neste/Pajala 11.45, Kivipuisto 11.50, Jamppa 11.55.

Jos on kysyttävää: Hilkka Leinonen, hilkka.leinonen@kolumbus.fi tai puh. 040 5613 770

**Päiväkahvitilaisuus jouluteemalla** tiistaina 10.12.2019 klo 14.00 alkaen Toimintakeskuksen salissa.

Arpajaisvoitot ovat tervetulleita!

**Kylpyläloma, SUOMALAINEN JOULU IMATRAN KYLPYLÄSSÄ** 23.12. – 26.12.2019

ilmoittautuminen ja ohjelma Maj-Lis Lehtinen p. 044 3470170 tai mll.48@luukku.com

**Tiedottaminen**

Pyrimme edelleen tehostamaan sähköistä viestintää. Tiedotamme Terveyskasvatusseuran kotisivuilla ajankohtaisista asioista ja tulevista tapahtumista.

Ilmoitathan sähköposti-, osoite- ja puhelintietojesi muutokset jäsenasiainhoitajalle joko raijaliisa123@gmail.com tai puh. 050 3513909.

Jäsenille, joilla ei ole sähköpostia tiedotamme entiseen tapaan.